open-index/open-wikipedia-markdown huggingface dataset:
Lauberhornrennene

**Lauberhornrennene** er alpine skirenn som arrangeres årlig i midten av januar i Wengen i kantonen Bern i Sveits. Rennene ble første gang arrangert i 1930 og består av utfor og slalåm for menn. Alpin kombinasjon ble arrangert til 2020, fram til 2004 regnet ut fra de ordinære utfor- og slalåmrennene og fra 2005 som superkombinasjon. I 2022 ble det arrangert to utforrenn, ett av dem kortere, fra 2022 arrangeres super-G og enkelte år arrangeres tilleggsrenn på grunn av avlysninger andre steder.

Utforrennet har den lengste traseen i verdenscupen. Starten ligger 2&nbsp;315 moh. og innkomsten 1&nbsp;287 moh. Traseen er ca. 4&nbsp;455 m lang med 42 graders helning på det meste. Marco Odermatt har den raskeste tiden 2.22,58 fra 2025 mens Kristian Ghedina hadde den forrige rekorden med 2.24,23 satt i 1997. I 1991 ble rennene avlyst etter at østerrikeren Gernot Reinstadler omkom etter å ha falt stygt under utfortreningen. Resultatet fra treningsomgangen ble da regnet som konkurranse. I 2013 satte Johan Clarey fartsrekord med 161,9 km/t.

Sveitseren Karl Molitor har elleve seire, derav seks i utfor i perioden 1939–1947, men det var i denne perioden få deltakere fra land utenom Sveits. Toni Sailer vant fire utforrenn på rad fra 1955 til 1958. Marco Odermatt vant fire utforrenn på rad fra 2023 til 2026. Ivica Kostelić har fire slalåmseire, mens Andreas Molterer, Guy Périllat, Ingemar Stenmark, Benjamin Raich og Henrik Kristoffersen alle har tre seire i slalåm.

## Norske vinnere
Stein Eriksen vant slalåm i 1951 og 1952, Lasse Kjus vant både utfor og kombinasjonen i 1999 og Kjetil André Aamodt vant slalåm i 2000 og kombinasjonen i 2002 og 2003. I 2016 ble det norsk seier i alle tre disiplinene: Kjetil Jansrud vant superkombinasjonen, Aksel Lund Svindal vant utforrennet og Henrik Kristoffersen vant slalåmrennet. Henrik Kristoffersen vant slalåmrennet også i 2017. I 2022 vant Aleksander Aamodt Kilde det kortere utforrennet arrangert fredag, og Lucas Braathen vant slalåm etter å ha kjørt seg opp fra 29.-plass etter første omgang. I 2023 vant Kilde både super-G og utfor, og Kristoffersen vant slalåm. I 2025 vant Atle Lie McGrath slalåm.

## Referanser


## Eksterne lenker
* 
* Oversikt over alle verdenscuprenn i Wengen på fis-ski.com
* Live panoramakamera fra Lauberhorn
Johan Frederik Classen

**Johan Frederik Classen** (1725–1792) var en dansk-norsk industridrivende, generalmajor, godseier og stifter av Det Classenske Fideicommis.
Han var sønn av Johan Frederik Clasen som var organist og kantor ved Vår Frelsers kirke – dagens Oslo domkirke – fra 1721 til 1764.

Classen var hovedmannen bak opprettelsen av Frederiksværk. Classen var i mange år Moss Jernverks representant i København.

## Referanser


## Eksterne lenker
* ''Classen, Johan Frederik'', Dansk biografisk Lexikon
* *Nyrop*', **C.:'' «Johan Frederik Classen • Skaber af Frederiksværk og Stifter af Det Classenske Fideikommis» (Kbh. 1887)**.'''
Digital Equipment Corporation

**Digital Equipment Corporation (DEC)**, med varemerket **Digital**, var et amerikansk selskap innenfor IT-industrien og en ledende leverandør av datamaskiner, programvare og periferiutstyr fra 1960-tallet frem til 1990-tallet. Selskapet ble banebrytende innenfor minidatamaskiner og clustere gjennom sine produktlinjer Programmed Data Processor (PDP) og VAX. I 1992 lanserte selskapet mikroprosessoren DEC Alpha.

Fra 1957 til 1992 hadde selskapet sitt hovedkvarter i en tidligere ullmølle ved Clock Tower Place, i Maynard, Massachusetts, USA. I juni 1998 ble DEC solgt til Compaq, som senere ble slått sammen med Hewlett-Packard i mai 2002. Enkelte deler av DEC, deriblant seksjonen for utvikling av kompilatorer og fasilitetene i Hudson, Massachusetts, ble solgt til Intel.
Karl Gerhard

**Karl Gerhard** (1891–1964), var en svensk revysanger, skuespiller, tekstforfatter og teaterdirektør.

## Kupletter
* 1922 – *[[Jazzgossen]]*
* 1925 – *Lilla Frida och jag*
* 1928 – *Hurra vad jag är bra* (musikk av Jules Sylvain)
* 1931 – *Desto vackrare blir jag*
* 1936 – *Nu ska vi vara snälla*
* 1940 – *Den ökända hästen från Troja*
* 1940 – *Han är ett bedårande barn av sin tid* (musikk av Jules Sylvain)
* 1948 – *[[Gungorna och karusellen]]*
* 1955 – *En katt bland hermelinerna*

## Revyer
* 1921 – *Folkan – Vart ska vi annars gå?*
* 1925 – *Allt i gala*
* 1928 – *Wi jubilera, Hans Majestät och jag* 
* 1931 – *Rolfs revy* av Karl Gerhard 
* 1933 – *Oss greker emellan*
* 1936 – *Köpmännen i Nordens Venedig*
* 1939 – *Karl-Gerhards jubileumsrevy*   
* 1940 – *Gullregn*
* 1942 – *Karl Gerhards Tingel-Tangel* 
* 1946 – *Ett lysande elände*
* 1950 – *Där de stora torskarna går* 
* 1952 – *Kyss mej Katie*
* 1957 – *Kråkslottet*
* 1959 – *Två träd*
* 1961 – *Ursäkta handsken*
* 1962 – *Vår i byen* (Chat Noir, Oslo)

## Filmografi skuespiller
* 1918 – *[[Mästerkatten i stövlar]]*
* 1929 – *[[Säg det i toner]]*
* 1935 – *[[Ekteskapsleken|Äktenskapsleken]]*
* 1953 – *Vi tre debutera*
* 1958 – *[[De glade tyveårene]]* (Jazzgossen)

## Bibliografi
* 1931 – *Åsså kommer det en gosse*
* 1945 – *I skuggan av en stövel*
* 1950 – *Karl Gerhards bästa* 
* 1952 – *Om jag inte minns fel*
* 1956 – *Katt bland hermeliner*
* 1961 – *Lite gullregn*
* 1964 – *Med mitt goda minne*

## Den svenske kulturkanonen
I 2025 ble revyen *Gullregn* med kupletten «Den ökända hästen från Troja» tatt opp i Sveriges kulturkanon i kategorien «Film og scenekunst».

## Referanser

 


## Eksterne lenker
* 
* 
*
Magnetterapi

**Magnetterapi** er en alternativmedisinsk praksis som involverer bruk av statiske magnetfelt.

Ordet magnetisme kommer sannsynligvis av ordet Magnesia, som er navnet på stedet i Hellas hvor det ble utvunnet magnetsteiner. Disse steinene ble tillagt å ha magiske evner, og en teori var at steinene kunne dra sykdommer ut av kroppen. Fortsatt er det en utbredt myte at magneter kan hjelpe kroppens evne til å helbrede seg selv. 

Magnetterapi har blitt foreslått for en lang rekke helseproblemer, som f.eks. ved smerter, slitasjegikt, leddgikt, migrene, fibromyalgi, ME (kronisk utmattelsessyndrom,CFS), karpaltunnelsyndrom, menstruasjonplager, øresus (tinnitus), nervesykdommer (nevropati), hevelser (ødem), Parkinsons sykdom, søvnløshet, idrettsskader, kreft, og multippel sklerose (MS).

Blant produktene som anvendes innen magnetterapi finner vi armbånd, belter, innleggssåler, plastre og madrasser.

## Forklaringsmodell og effekt

Det har blitt lansert en rekke forklaringsmodeller for hvordan magneter angivelig skal påvirke kroppen positivt, men ingen av disse kan bekreftes gjennom kjente naturvitenskapelige prinsipper. Den mest utbredte forklaringen er at permanentmagneter skal kunne påvirke blodgjennomstrømning, men studier har påvist at dette ikke er fysisk mulig ved hjelp av de svake magnetfeltene som skapes.

Selv om det finnes enkeltstudier som antyder helseeffekt av magnetterapi , er effekten av magnetterapi å regne som udokumentert. I en systematisk gjennomgang i 2008 fant man ingen effekt av magnetterapi mot smerter. Markedsføringen av magnetterapi er som regel basert på anekdotisk bevisføring.

## Bivirkninger
Følgende bivirkninger har vært rapportert: Økte smerter ved menstruasjon, unormal stor mengde og lengde på menstruasjonsblødning (menorrhagia), kvalme, diare og omtåkethet. Det er imidlertid ikke mulig å fastslå om disse bivirkningene skyldes magnetterapi eller om de tilfeldig har inntruffet samtidig som magnetterapi er blitt anvendt. Også alvorlige lidelser som leukemi, brystkreft hos menn, unormale kromosomer har vært rapportert i sammenheng med magnetterapi. Magnetterapi kan også anvendes ved at magneter tapes til kroppen, og noen typer tape kan gi kløe og rød hud.

Den forskningen som er gjennomført tyder på at behandlingsformen ikke innebærer nevneverdig helsefare. Unntak kan være pasienter med pacemaker og lignende.

## Referanser
’Adan

**Adan**  (arabisk: عدن) er et av tjue guvernement i Jemen. Guvernementets areal er 760&nbsp;km². I 2004 hadde Adan 589&nbsp;419 innbyggere. Administrasjonssenteret ligger i byen Aden. 

## Distrikter
Guvernementet Adan består av åtte distrikter:

*Al Buraiqeh
*Al Mansura
*Al Mualla
*Ash Shaikh Outhman
*Attawahi
*Craiter
*Dar Sad
*Khur Maksar

## Referanser
Pyidaungsu Hluttaw

**Pyidaungsu Hluttaw** (, ; **Unionens samling**) er Burmas tokammerlige politiske forsamling, etablert gjennom Burmas nye grunnlov av 2008. Pyidaungsu Hluttaw består av to hus: overhuset Amyotha Hluttaw (အမျိုးသားလွှတ်တော်; Nasjonalitetenes hus) med 224 plasser, og underhuset Pyithu Hluttaw (ပြည်သူ့လွှတ်တော်; Representantenes hus) med 440 plasser.

Representanter til Pyidaungsu Hluttaw ble først valgt gjennom valget i Burma 7. november 2010.

## Historie

Navnet **Hluttaw** ( ) stammer fra det kongelige ministerrådet i pre-koloniale Burma. Rådet kan spore sine røtter tilbake til Pagan-dynastiet, da kong Htilominlo (r. 1210–1234) dannet et kongelig råd av seniorministre for å ta seg av myndighetenes daglige gjøremål. 
Under Konbaung-dynastiet vokste Hluttawen til å bli det viktigste forumet for myndighetsutøvelse, og rådet ble delt opp i tre deler; et finansråd, et utøvende råd og et juridisk (dømmende) råd. 

## Referanser


## Se også
* Burmas regjering – Burmas utøvende makt
Ad Dali’

**Ad-Dali**'  (arabisk: لضالع) er et av tjue guvernement i Jemen. Guvernementets areal er 4&nbsp;000&nbsp;km². I 2004 hadde ad-Dali' 470&nbsp;564 innbyggere. Administrasjonssenteret ligger i byen ad-Dali'. 

## Distrikter
Guvernementet Adan består av ni distrikter:

## Referanser
Kunsten å gå i baret

***Kunsten å gå i baret*** er en tegneseriebok tegnet og skrevet av Mikael Holmberg, utgitt av Cappelens Forlag i 1993 med støtte fra Norsk kulturråd. *Kunsten å gå i baret* er en humoristisk historie som følger den uheldige figuren Gregg. Boka hadde et opplag på omkring 1&nbsp;500.

## Mottagelse
En ''Tromsø''-journalist roste fortellingen i tegneserien, men kritiserte de «såre enkle og ukompliserte» tegningene.

## Referanser
Al Bayda’

**Al-Baida**'  (arabisk: البيضاء) er et av tjue guvernement i Jemen. Guvernementets areal er 9&nbsp;270&nbsp;km². I 2004 hadde al-Baida' 577&nbsp;369 innbyggere. Administrasjonssenteret ligger i byen al-Baida'. 

## Distrikter
Guvernementet al-Baida' består av nitten distrikter:

## Referanser
Dupuytrens kontraktur

**Dupuytrens kontraktur**, også kalt **palmar fibromatose**, **«krokfinger»** og **«vikingfinger»**, er en arvelig sykdom i bindevevet som fører til fortykninger, knuter og sammentrekninger av senedrag i håndflatene og etter hvert gjør det umulig å strekke ut hendene og fingrene. Denne typen fibromatose rammer oftest ring- og lillefingeren, som blir fastlåst i en krum stilling. Sykdommen skyldes unormal oppsamling av kollagen i bindevevet. 

Dupuytrens kontraktur er vanligst i Norden. I Sverige, der sykdommen også kalles «vikingasjukan», regner en med at åtte prosent av befolkningen har den. Dupuytrens kontraktur forekommer mye oftere hos menn enn kvinner. Den rammer særlig eldre.

Tradisjonelt har tilstanden blitt behandlet med kirurgi. En nyere metode er å sprøyte inn et enzym som løser opp og gjør bindevevet så skjørt at en kan bøye tilbake fingrene.

Sykdommen er oppkalt etter den franske kirurgen Guillaume Dupuytren (1775–1835) som i 1831 beskrev en operasjon for å rette opp tilstanden.

## Se også
* Fibromatose, godartet, svulstlignende fortykkelse av bindevev
* Plantar fibromatose) (Ledderhoses sykdom), vekst av bindevev i tær og fotsåler 
* *[[Garrods knuckle pads]]* (*Garrod's pad*), liknende sykdom i knokene
* Peyronies sykdom (*induratio penis plastica*), liknende tilstand i penis

## Referanser




## Eksterne lenker
* 
*  Norsk helseinformatikk om Dupuytrens kontraktur
Pyithu Hluttaw

**Pyithu Hluttaw** (, ; «Representantenes hus») er underhuset i Pyidaungsu Hluttaw, Burmas bikammerlige politiske forsamling. Det består av 440 plasser, hvorav 330 velges direkte og 110 utpekes av Burmas væpnede styrker. Det første valget til Amyotha Hluttaw på 20 år ble avholdt 7. november 2010. Forsamlingen kom sammen første gang 31. januar 2011, og Thura Shwe Mann ble valgt til parlamentspresident. 1. april 2012 ble det holdt suppleringsvalg på 45 plasser.

## Referanser

## Eksterne lenker
*
Al Huaydah (guvernement)

**Al Huaydah**  (arabisk: الحديدة) er et av tjue guvernement i Jemen. Guvernementets areal er 13&nbsp;250&nbsp;km². I 2004 hadde Al Huaydah 2&nbsp;157&nbsp;552 innbyggere. Administrasjonssenteret ligger i byen Al Huaydah. 

## Distrikter
Guvernementet Al Huaydah består av tjueseks distrikter:

## Referanser
Celleterapi

**Celleterapi** er en form for alternativ behandling. Terapeuter som utøver denne behandlingsformen behandler organer og organfunksjoner i menneskekroppen ved innsprøyting av celler som kommer fra tilsvarende organer i dyr. Behandlere bruker metoden ved kreft, leddgikt, hjertesykdommer, immunsykdommer, samt Parkinsons og Alzheimers sykdom. 
Det finnes ingen solid dokumentasjon på at celleterapi har noen effekt.

## Trygghet
Celleterapi er omstridt, og det knyttes flere dødsfall til denne behandlingsformen. Noe settes i forbindelse med allergiske reaksjoner og/eller reaksjoner i immunforsvaret som følge av behandlingen. Det har i tillegg vært rapportert om hevelser i hjernen, og utvikling av autoimmun sykdom.
 
## Kilder
* Om celleterapi. *[[Nasjonalt informasjonssenter for alternativ behandling]] (NIFAB)*
Burmas regjering

**Burmas regjering** er Burmas utøvende makt, som ledes av landets president. Landets øverstkommanderende utnevner ministre for forsvar, innenriks- og grensesaker, mens presidenten utnevner de resterende ministrene.

Ifølge Burmas nye grunnlov av 2008, må ministre være burmesiske borgere som har bodd i landet i minst 10 sammenhengende år. I tillegg må ministre være minst 40 år, med mindre de har særskilte kvalifikasjoner, som beskrevet i artikkel 120. De samme kravene stilles til assisterende ministre, men for disse er alderskravet 35 år i stedet for 40 år.

Dagens regjering ble tatt i ed 30. mars 2011 i Hluttaw-komplekset i Nay Pyi Taw, etter utnevnelse av president Thein Sein. Forsvarsministeren, utenriksministeren, innenriksministeren og ministeren for grensesaker ble utnevnt av øverstkommanderende Than Shwe.

Regjeringen består av 30 ministere, hvorav kun 4 ikke har militær bakgrunn. Majoriteten kommer fra Det forente solidaritets- og utviklingspartiet eller har bakgrunn som offiserer i den tidligere militærjuntaen Det statlige freds- og utviklingsrådet (SPDC).

## Se også
* Pyidaungsu Hluttaw – Burmas lovgivende forsamling

## Referanser
Al Mahwit (guvernement)

**Al Mahwit**  (arabisk: المحويت) er et av tjue guvernement i Jemen. Guvernementets areal er 2&nbsp;330&nbsp;km². I 2004 hadde Al Mahwit 494&nbsp;557 innbyggere. Administrasjonssenteret ligger i byen Al Mahwit. 

## Distrikter
Guvernementet Al Jawf består av ni distrikter:

## Referanser
Bioresonansterapi

**Bioresonansterapi** er en form for alternativ behandling, og kalles også for vibrasjonsmedisin. Behandlingen utøves ved hjelp av et apparat som sies å både sende ut og registrere elektromagnetisk stråling og som behandlerne hevder både skal kunne stille diagnose og behandle tilstander. Terapiformen brukes ved flere ulike lidelser som allergi, søvnproblemer, kroniske smertelidelser, utmattelse, stress, hormonplager og psykosomatiske lidelser. Det finnes ingen vitenskapelig dokumentasjon som kan dokumentere at terapiformen har effekt ved disse lidelsene, og virkningsmekanismene som beskrives strider mot grunnleggende biologi.

En variant av bioresonansterapi er apparatet *InterX* som av terapeuter hevdes effektivt i diagnostikk og behandling av blant annet muskel- og leddsmerter. I en vitenskapelig studie av denne behandlingsmetoden fant man ingen effekt.

## Referanser
Jhabua (distrikt)

**Jhabua** (hindi: झाबुआ जिला) er et distrikt i den indiske delstaten Madhya Pradesh. Distriktets hovedstad er Jhabua. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 8,98 % av befolkningen.

Barn i alderen 0 til 6 år utgjorde 20,30 % i 2011 mot 22,69 % i 2001. Antallet jenter i den alderen per tusen gutter er 934 i 2011 mot 967 i 2001. 
## Referanser


## Eksterne lenker
*
Kalle Orstad

**Karl Stanley «Kalle» Orstad** (1919–1995) var en norsk kunstmaler.  

Orstad fikk sin første malerutdanning ved Thoralf Gjesdals malerskole i Stavanger.  Han var elev ved Statens kunstakademi i 1945–1948.  I 1949 var han elev av Jean Heiberg og Aage Storstein. Orstad malte for det meste landskapsbilder, med motiv fra Jæren og hjemfylket Rogaland.  

Festsalen i Bakkebø hjem og arbeidsskole for psykisk utviklingshemmede ble i 1947 utsmykket av Orstad, sammen med Harald Stokkeland fra Ogna, Bjørn Berring Hansen fra Bergen og Kurt Gudbrandsen fra Stavanger. Orstad malte fem felt med motiv fra arbeidslivet. Eigersund kommune hadde først vedtatt å rive bygningen, men omgjorde vedtaket i 2011.   

Da Landsforeningen for norske malere (LNM) ble dannet 15. mai 1968 var Kalle Orstad en av fem medlemmer i styret som ble opprettet.  De andre fire var Halvdan Ljøsne, Knut Rose, Niclas Gulbrandsen og Tor Refsum.

Sangeren Maria Mena er hans barnebarn.

## Kollektivutstillinger
* 1991 Hå gamle prestegård.  *Malervenner*.  
* 2007 Haugesund Billedgalleri.  Sommerutstilling.  Utvalg fra samlingen.  
* 2013 Haugesund Billedgalleri. *Kunstnere fra Rogaland og Hordaland*.  

## Referanser


## Litteratur

* 

* 
*  Avisutklipp 15. april 1979. *Karmøy har hva Jæren mangler - lyngheier.  Tre kunstnere henter inspirasjon fra gamle Skudesneshavn og Karmøynaturen.* Besøkt 15. januar 2012.  

## Eksterne lenker
* Landsforeningen for norske malere.  LNMs historie.  Besøkt 14. januar 2011.
* Bergens Arbeiderblad 23. mars 1948.  Fra *Fortellinger fra utviklingshemmedes historie*.  Hvor syke sinn leges.  Besøkt 14. januar 2012.
* Aftenbladet.no  4. oktober 2011 .  *Kunstskatt er reddet*.   Om utsmykningen av Bakkebø.  Besøkt 14. januar 2012.
Teddyen min

**«Teddyen min»** er en norsk barnesang i swingstil, skrevet av Åsta Hjelm. Sangen ble spilt inn i mai 1955 av den da åtte år gamle «Lille Grethe» (Grethe Nilsen, senere gift Kausland) med Willy Andresen og hans kvintett. Den ble utgitt på 78-platen Columbia GN&nbsp;1557 samme år.

Kausland spilte den senere inn på nytt som voksen med Pete Knutsens orkester. Den versjonen ble utgitt på LP-platen *[[Grethe synger Lille Grethe]]* (Troll TRLP&nbsp;509) i 1979. 

Sangen handler om teddybjørnen Per som sangens jeg-person fikk på bursdagen sin. Den var kjøpt i USA.
Nūr ad-Dīn

**Abū al-Fāsim Nūr ad-Dīn al-Malik al-ʿĀdil Maḥmūd ibn Zankī** (arabisk: ; moderne tyrkisk: *Nureddin Mahmud Zengi*; 1117/8-1174) var en hersker fra zangid-dynastiet som hersket som ʾamīr av Al-Mawṣil, Ḥalab og Dimašq i perioder fra 1146 til hans død i 1174. Han var kjent som en viktig motstander av korsfarerne. 

## Referanser
Myanmars president

**Myanmars president** er Myanmars (tidligere Burma) statsoverhode og regjeringssjef. Presidenten velges av medlemmer av parlamentet, og er dermed bare indirekte folkevalgt. 

Sittende president er Thein Sein, som har holdt posten siden 30. mars 2011.

## Liste over Burmas statsoverhoder

## Fotnoter

## Referanser


## Eksterne lenker
*
Abū Bakr Muḥammad ibn Zakariyā ar-Rāzī

**Abū Bakr Muḥammad ibn Zakariyā ar-Rāzī** (arabisk: ; farsi: ; *Mohammad-e Zakariā-ye Rāzi*; født 26. august 865 i Rayy nær det som nå er Teheran i Iran, død 925 samme sted), latinisert som **Rhazes** eller **Rasis**, var en persisk polyhistor. Som lege, alkymist, kjemiker, filosof og lærd var han en viktig person i den islamske gullalder. 

Ar-Rāzī bidrag innenfor medisin, alkymi, musikk og filosofi var fundamentale og varige, og er nedtegnet i over 200 bøker om de forskjellige vitenskapelige feltene. Han var godt kjent med persisk, gresk og indisk medisin og hans mange bidrag ble til gjennom observasjon og oppdagelser. 

## Liv og virke
### Bakgrunn
Før han ble lege, beskjeftiget han seg med musikkteori. Han forestod et sykehus i Rayy og overtok senere et tilsvarende embete i Bagdad.

### Medisinsk virke
Han skal ha gjort en rekke oppdagelser innenfor medisinsk vitenskap og behandling og kjemi; han skal ha vært den første som skilte kopper fra meslinger og den første som oppdaget en rekke kjemiske stoffer, inkludert parafin. Edward Granville Browne beskrev ham som den "sannsynligvis største og mest originale av legene og en av de mest produktive forfatterne."

Selv om han var utdannet i musikk, matematikk, filosofi og metafysikk valgte han medisin som sitt fagfelt. Her var han en foregangsmann for eksperimental medisin. Han har blitt beskrevet som pediatriens far, og dessuten var han en pioner innenfor oftalmologi. Han var også den første som brukte humoralpatologi for å skille mellom smittsomme sykdommer. Han ble den øverste legen i sykehusene i Rayy og Bagdad. 

Som alkymist er han kjent for sin studie av svovelsyre og etanol. Ar-Rāzī var rasjonalist som hadde stor tro på fornuften, og av folkene i hans samtid ble han beskrevet som liberal, fordomsfri og dristig i måten han formidler sine ideer på.

Han reise mye, men mest i Persia. Som en lærer i medisin tiltrakk han seg studenter som fra før av hadde ulike yrker, og de ble sagt at han behandlet sine pasienter med medfølelse og hengivenhet, uavhengig av om de var fattige eller rike.

Da Salernoskolen flere hundreår senere ville studere Hippokrates, fantes det ingen kunnskaper om hans skrifter i vesterlandet, og man var da nødsaget å oversette Razis *Continens* fra arabisk til middelalderlatin for å få tilgang til skriftene.

## Referanser


## Litteratur
*Shlomo Pines: *Al-Rāzī, Abū Bakr Muhammad ibn Zakariyyā*, i Dictionary of Scientific Biography
*Bernard Joly: *Rhazes*, i Claus Priesner, Karin Figala: *Alchemie*, Beck 1998, 302ff
*G. Heym: *Al-Razi and alchemy* Ambix, Band 1, 1938, s. 184-191
*J. R. Partington: *The chemistry of Razi*, Ambix, Bind 1, 1938, s. 192-196
* Ulrich Rudolph: *Islamische Philosophie. Von den Anfängen bis zur Gegenwart.* Verlag C. H. Beck. München 2004, s. 22–28. ISBN 3-406-50852-9
* T. J. DeBoer: *Geschichte der Philosophie im Islam.* Fr. Frommanns Verlag, Stuttgart 1901, s. 69-89.
* Julius Ruska: *Al Razi (Rhases) als Chemiker.*. I: *Zeitschrift für angewandte Chemie*. Bind 35 (103), 1922, s. 719–721, ISSN 0932-2132
Amstel Gold Race 1977

**Amstel Gold Race 1977** var den 12. utgaven av det årlige landeveisrittet "Amstel Gold Race", avholdt søndag 9. april 1977 i den nederlandske provinsen Limburg. Rittet var 230 kilometer langt, med start i Heerlen og målgang i Meerssen. Det var totalt 145 ryttere som deltok, og 54 som fullførte rittet.

## Sluttresultater

## Eksterne lenker
* Rittets nettside
Verrières-le-Buisson

**Verrières-le-Buisson** (IPA: vɛʁ.jɛːʁ lə bɥi.sɔ̃) er en kommune i departementet Essonne i regionen Île-de-France. Kommunen er en forstad til Paris og ligger 13,3&nbsp;km sør for sentrum av Paris. Innbyggerne kalles *verriérois*.

## Befolkningsutvikling
***Antall innbyggere i kommunen Verrières-le-Buisson***

## Referanser


## Eksterne lenker
* 
* Kommunedata INSEE
Eventyret om den grønne slange og den skjønne lilje

**Eventyret om den grønne slange og den skjønne lilje** (originaltittel *Das Märchen*) er et eventyr av Johann Wolfgang von Goethe, først utgitt i 1795 i Friedrich Schillers magasin *Die Horen*. Eventyret skildrer i billedlig form Goethes inntrykk av Schillers *[[Om menneskets estetiske oppdragelse i en rekke brev]]*. Fortellingen er sentrert rundt det å krysse en elv, som representerer delingen mellom det ytre, sanselige livet og menneskets ideelle aspirasjoner.

I 1899 skrev Rudolf Steiner en artikkel om dette eventyrets esoteriske natur, som førte ham i kontakt med teosofiske miljøer.

## Bibliografi
*J.W. Goethe, *Eventyret om den grønne slange og den skjønne lilje*, Vidarforlaget, ISBN 82-90016-42-5

## Referanser
Hajjah (guvernement)

**Hajjah**  (arabisk: حجة) er et av tjue guvernement i Jemen. Guvernementets areal er 3&nbsp;800&nbsp;km². I 2004 hadde Hajjah 1&nbsp;479&nbsp;568 innbyggere. Administrasjonssenteret ligger i byen Hajjah. 

## Distrikter
Guvernementet Hajjah består av tjueni distrikter:

## Referanser
Dhamar (guvernement)

**Dhamar**  (arabisk: ذمار) er et av tjue guvernement i Jemen. Guvernementets areal er 7&nbsp;590&nbsp;km². I 2004 hadde Dhamar 1&nbsp;330&nbsp;108 innbyggere. Administrasjonssenteret ligger i byen Dhamar. 

## Distrikter
Guvernementet Hadramaut består av tolv distrikter:

## Referanser
Crazy, Stupid, Love.

***Crazy, Stupid, Love.*** er en amerikansk romantisk komedie fra 2011, regissert av Glenn Ficarra og John Requa. Hovedrollene som Cal og Jacob spilles av Steve Carell og Ryan Gosling. Andre roller spilles av Julianne Moore, Emma Stone, John Carroll Lynch, Marisa Tomei, Analeigh Tipton og Kevin Bacon.

## Handling
Cal (Steve Carell) er en middelaldrende mann som er gift med Emily (Julianne Moore). Etter 25 års ekteskap har Emily avslørt at hun har vært utro, og nå vil hun skilles. Cal blir fortvilet, men finner seg en leilighet og forsøker å stable et nytt liv på beina. Han begynner å tilbringe kveldene på bar, og der sitter han og fører høylytte monologer om hvordan kona bedoa ham med en kollega på jobb. Dette overhører jentefuten Jacob (Ryan Gosling), som bestemmer seg for å hjelpe Cal ved å lære ham opp til å bli som ham. Det ender med at begge mennene legger seg til en ny adferd: Cal blir en damemagnet som går til sengs med stadig nye kvinner, mens Jacob forelsker seg i den sukkersøte, ordentlige Hannah (Emma Stone). Begge mennene oppdager nye sider ved seg selv, og må stille seg selv spørsmålet om hva som er viktigst i livet.

## Rollebesetning
* Steve Carell –  Cal Weaver
* Ryan Gosling –  Jacob Palmer
* Julianne Moore –  Emily Weaver
* Emma Stone –  Hannah
* Analeigh Tipton –  Jessica Riley
* Jonah Bobo –  Robbie Weaver
* Joey King –  Molly Weaver
* Marisa Tomei –  Kate Taffety
* Kevin Bacon –  David Lindhagen
* Liza Lapira –  Liz
* Josh Groban –  Richard
* John Carroll Lynch –  Bernie Riley
* Beth Littleford –  Claire Riley
## Eksterne lenker
* 
*
Janka Kupala

**Janka Kupala** (født 7. juli 1882, død 28. juni 1942 i Den hviterussiske sosialistiske sovjetrepublikk i Sovjetunionen), psevdonym for **Ivan Daminikavitsj Lutsevitsj**, var en belarusisk forfatter.

## Liv og virke
### Bakgrunn
Kupala ble født i Vjasynka utenfor Minsk. Familien hans tilhørte *[[szlachta]]*, den gamle adelsklassen i landet, men hans foreldre arbeidet som landløse bønder. Kupala avsluttet sin utdanningen i 1898, og etter at faren døde i 1902, tok han flere kortvarige jobber.

### Forfatter

Kupala fullførte sitt første dikt, polske «Ziarno», i 1903–04. Han skrev sitt første dikt på belarusisk, «Мая доля» i 1904. Året etter ga han ut sitt første dikt, «Мужык» («Bonde»). Etter dette ble flere av hans dikter utgitt i belarusiske aviser. Som dikter var han påvirket av belarusisk folkedikting og levesett. Fra 1905 skrev han lyrisk-episke dikt og dikt om bønder i landet og deres frihetslengsel.

I 1908 flyttet Kupala fra Belarus til Vilnius i Litauen. Her gav han ut sin første diktsamling, *Жалейка* (*Den vesle fløyta*). Boken vekte harme hos tsar-styret, som oppfattet den som oppviglersk. Året etter ble også et nytt opplag av boken konfiskert av de lokale styresmaktene. I 1909 flyttet Kupala til St. Petersburg, der han gav ut flere verk, før han drog tilbake til Vilnius i 1913.

Han støttet den russiske revolusjonen i 1917, og skrev etter dette også om tema som industrialisering og kollektivisering. Han tok for seg flere oversettingsoppdrag, han oversatte blant annet «Internasjonalen» til belarusisk. Kupala hadde problem med å tilpasse seg den kulturelle ensrettingen under Stalin, og ble uglesett som for nasjonalistisk i sin dikting. På 1930-tallet beklaget han dette offentlig.

I 1928 ble Kupala medlem av det belarusiske og ukrainske vitenskapsakademiet. I 1941 ble han tildelt Leninordenen for diktsamlingen *Ад сэрца* (1940).

Da det nasjonalsosialistiske Tyskland okkuperte Belarus i 1941 flyktet han til Moskva og senere til Tatarstan. Der skrev han dikt til støtte for belarusiske patrioter som kjempet mot okkupantene. I 1942 døde han i Moskva, etter et fall ned en trapp.

Enka til Kupala grunnla et museum over han i Minsk der mange av hans verk er samlet. Byen Hrodna oppkalte i 1978 et universitet etter ham, Janka Kupala statsuniversitet.

## Verkliste
(utvalg)
* *Sjalejka* 1908 (diktsamling)
* *Gusljar* 1910 (diktsamling)
* *Advetsjnaja pesnja* 1910 (dikt)
* *Pavlinka* 1912 (skuespill)
* *Sjljakham sjyzzja* 1913 (diktsamling)
* *Son na kurgane* 1913 (dikt)
* *Raskidanaje gnjasdo* 1913 (skuespill)

## Referanser


## Eksterne lenker
* 
*
Blodig alvor – Carnage

***Blodig alvor – Carnage*** er en svart komedie fra 2011, regissert av Roman Polański. Filmen er basert på teaterstykket «God of Carnage» av Yasmina Reza. Hovedrollene spilles av Jodie Foster, Kate Winslet, Christoph Waltz, og John C. Reilly.

Filmen handler om et ektepar som oppsøker et annet, etter at førstnevntes sønn har slått ut to tenner på sønnen til sistnevnte. Handlingen er lagt til New York, men filmen ble i sin helhet innspilt i Paris.

Den ble ingen publikumssuksess, men fikk ganske bra mottakelse av anmelderne.

## Handling
To barneskole-gutter havner i slåsskamp i en park. Dette resulterer i at den ene gutten, Zachary Cowan, slår den andre, Ethan Longstreet, i ansiktet med en pinne. Guttenes foreldre møtes deretter i en leilighet i Brooklyn, for å diskutere det som har skjedd. Zacharys foreldre, Alan (spilt av Christoph Waltz) og Nancy Cowan (spilt av Kate Winslet) besøker hjemmet til Michael (spilt av John C. Reilly) og Penelope Longstreet (spilt av Jodie Foster), Ethans foreldre. Møtet deres er i utgangspunktet ment å bare være kort samtale. Men på grunn av forskjellige omstendigheter fortsetter samtalen å trekke ut. Faktisk begynner Alan og Nancy å forlate leiligheten ved to anledninger, men trekkes raskt tilbake igjen for videre diskusjon.

Til å begynne med er ekteparene vennlige mot hverandre. Men deres respektive kommentarer begynner å såre følelsene til hverandre, noe som får alle til å krangle voldsommere med hverandre. Bortsett fra å krangle seg imellom, skylder parene på hverandre om hvem som egentlig var ansvarlig for konflikten mellom sønnene deres. Alle blir også irriterte på Alan fordi han aksepterer endeløse telefonsamtaler på telefonen sin, avbryter diskusjonen, og gjør det åpenbart at han har mer interesse for forretningene sine enn selve diskusjonen. Michael mottar også en rekke telefoner fra hans syke mor, til hans økende frustrasjon.

Nancy anklager Michael for å være en morder fordi han, irritert over den konstante støyen den laget om natten, tidligere hadde sluppet datteren Courtneys kjæledyr-hamster ut på gaten. Michael tilbyr alle noe å drikke. Penelope påstår at hun aldri drikker seg full. Men Nancy drikker alt for mye, og gjør til slutt en stopp for Alans telefon-samtaler ved å slippe mobiltelefonen hans i Penelopes blomstervase full av tulipaner og vann. Penelope og Nancy ler av dette, samtidig som Michael og Alan forsøker å fikse telefonen hans.

## Skuespillere
* Jodie Foster som Penelope Longstreet.
* John C. Reilly som Michael Longstreet.
* Kate Winslet som Nancy Cowan.
* Christoph Waltz som Alan Cowan.

## Referanser


## Eksterne lenker
* 
*
P3 NÅ

***P3 NÅ*** var et norsk nyhets- og aktualitetsmagasin for ungdom som gikk på NRK Radio fra 2003 til 2006. Nyhetsprogrammet var av og for ungdom og gikk på P3, mandag til fredag fra kl. 16 til 16:40. Det ble ledet av Tor-Erling Thømt Ruud frem til 2005, deretter av og Sara Victoria Rygg. Programmet inneholdt nyheter, reportasjer og debatter med et «P3-preg». Det var landets første nyhetsprogram av og for ungdom da det ble lansert. Hovedredaksjonen var på Tyholt i Trondheim, med reportere i Tromsø og Oslo. 

*P3 Nå* hadde et lyttertall på mellom 80 000 og 100 000.

Første sending gikk på lufta den 1. september 2003.

## Referanser
Marburger (kanin)

**Marburger** er en medium stor kanin som opprinnelig kommer fra Tyskland, som er i fargen lilla.
Den nedstammer fra Liten Havana, og de to rasene har likhetstrekk.

## Eksterne lenker
*
Sørjo

**Sørjo** (*Stercorarius maccormicki*) er en predatorisk pelagisk overflatebeitende sjøfugl i jofamilien (Stercorariidae), som tilhører gruppen med måkefugler (Lari). Den lever på den sydlige halvkule. Arten er monotypisk og tilhører gruppen som kalles «skuer».

## Taksonomi
Arten er nært beslektet med storjo (*Stercorarius skua*) og sørhavsjo (*Catharacta antarctica*), den andre større joen som lever på den sydlige halvkule. Andre taksonomer behandler i stedet sørjo og sørhavsjo som underarter av storjo.

## Biologi
Sørjoen er en stor jo som i gjennomsnitt måler 53&nbsp;cm. Den voksne sørjoen er gråbrun på oversiden og hvitaktig eller lysebrun på hodet og undersiden.

Den hekker ved den antarktiske kystlinjen og er en trekkfugl som tilbringer vinteren (den astronomiske sommeren) i Stillehavet, Indiahavet eller Atlanterhavet. Under flygningen kan den nå så langt nord som det nordøstlige Atlanterhavet. På grunn av forveksling med sørhavsjo og storjo er antallet godkjente observasjoner av sørjo i Vest-Europa lavt.

Arten har et stort utbredelsesområde som estimeres å være mellom 100&nbsp;000 og , og totalbestanden antas å være 10&nbsp;000–20&nbsp;000 individer. Populasjonen er stabil og den kategoriseres av IUCN å være livskraftig.

Sørjoen ruger overveiende i steinete områder. Den hekker mellom november og desember, og legger normalt to egg. I likhet med andre joer angriper den mennesker og dyr som nærmer seg redet.

Føden er hovedsakelig fisk, men sørjoen er et altetende rovdyr. Den er en kleptoparasitt, dvs. at den tar byttet fra andre sjøfugler som måker, terner og havsuler. Den dreper og spiser også sjøfugler, pingvinunger, andre arters egg, fiskeavfall og åtsel.'

## Inndeling
Inndelingen følger Birds of the World og er i henhold til Winkler et al. (2020). Norske navn på artene følger Norsk navnekomité for fugl og er i henhold til Syvertsen *et al.* (2008, 2017).

* Charadriiformes, vade-, måse- og alkefugler
** Lari, måkefugler
*** Stercorariidae, jofamilien
**** *[[Joer|Stercorarius]]* 
***** *[[Storjo|S. skua]]*, storjo
***** *[[Kaneljo|S. chilensis]]*, kaneljo
***** *S. maccormicki*, sørjo (monotypisk)
***** *[[Sørhavsjo|S. antarcticus]]*, sørhavsjo
***** *[[Polarjo|S. pomarinus]]*, polarjo
***** *[[Tyvjo|S. parasiticus]]*, tyvjo
***** *[[Fjelljo|S. longicaudus]]*, fjelljo

## Referanser




## Litteratur
* 

## Eksterne lenker
*
Amstel Gold Race 1979

**Amstel Gold Race 1979** var den 14. utgaven av det årlige landeveisrittet Amstel Gold Race, avholdt søndag 14. april 1979 i den nederlandske provinsen Limburg. Rittet var 237 kilometer langt, med start i Heerlen og målgang i Meerssen. Det var totalt 137 ryttere som deltok, og 32 som fullførte rittet.
## Sluttresultater

## Eksterne lenker
* Rittets nettside
Amstel Gold Race 1966

**Amstel Gold Race 1966** var den første utgaven av det årlige landeveisrittet "Amstel Gold Race", avholdt søndag 30. april 1966 i de nederlandske provinsene Noord-Brabant og  Limburg. Rittet var 302 kilometer langt, med start i Breda og målgang i Meerssen. Det var totalt 120 ryttere som deltok, og 30 som fullførte rittet.

## Sluttresultater

## Eksterne lenker
* Race website
*  Resultater
Ma’rib (guvernement)

**Ma'rib**'  (arabisk: مأرب) er et av tjue guvernement i Jemen. Guvernementets areal er 17&nbsp;450&nbsp;km². I 2004 hadde Ma'rib 238&nbsp;522 innbyggere. Administrasjonssenteret ligger i byen Ma'rib. 

## Distrikter
Guvernementet Ma'rib består av fjorten distrikter:

## Referanser
Amstel Gold Race 1968

**Amstel Gold Race 1968** var den andre utgaven av det årlige landeveisrittet "Amstel Gold Race", avholdt søndag 21. september 1968 i de nederlandske provinsene Noord-Brabant og  Limburg. Rittet var 245 kilometer langt, med start i Helmond og målgang i Elsloo. Det var totalt 152 ryttere som deltok, og 34 som fullførte rittet.
## Sluttresultater

## Eksterne lenker
* Rittets nettside
* Resultater
Chaumettes-demningen

**Chaumettes-demningen** er en demning med vannkraftverk i Frankrike. Den er anlagt i elva La Diège, en venstre sideelv til øvre Dordogne, og ligger ovenfor Marèges-demningen. Demningen er en buedam i betong, og gir kraft til ***[[Val Beneyte vannkraftverk]]*** som ligger ved Marèges-reservoaret, via en rørgate med ca 140 meters fallhøyde.

Anlegget ligger helt øst i departementet Correze nær grensen til Cantal departement. Området er en del av Limousin-regionen.

## Se også
*Liste over verdens største vannkraftverk

## Eksterne lenker
* Skjematisk oversikt over kraftverk i Dordogne-elva. Besøkt 14. januar 2012.
* Demningene i Dordogne  – EDF. Besøkt 14. januar 2012.
Frank P. Briggs

**Frank Parks Briggs** (født 25. februar 1894 i Armstrong i Missouri, død 23. september 1992 i Macon i Missouri) var en amerikansk demokratisk politiker.

Han hadde eksamen fra Central College i Fayette fra 1914 og University of Missouri fra 1915. Etter studietiden var han sysselsatt i avisindustrien frem til 1925, da han gikk over til forlagsindustrien i Macon. Briggs var borgermester i Macon 1930–1932 og delstatssenator i Missouri 1933–1944. I 1945 ble han oppnevnt til å overta som senator i Harry S. Trumans fravær, og ble sittende frem til 1947, ettersom han ikke lyktes i å bli innvalgt på eget mandat i 1946. Briggs var senere formann i Missouris naturvernkommisjon 1955–1956 og viseinnenriksminister for fiske og villmark 1961–1965.

## Referanser


## Eksterne lenker
*
Neuvic-demningen

**Neuvic-demningen** er en demning med vannkraftverk i Frankrike. Den er anlagt i den lille elva Triouzoune som renner ut i elva  Dordogne. Byggingen av kraftverket og demningen startet i 1940 og var ferdig i 1945. Installert vannkrafteffekt er 22 MW.

Demningen er en 27 meter høy og 145 meter lang buedam i betong som gir vann til ***Neuvic d'Ussel vannkraftverk*** (i kommunen Sérandon ved Dordogne-elva) via en tunnel med om lag 220 meters fallhøyde. Reservoaret som skapes kalles enten *Neuvicsjøen* eller *Triouzounesjøen*, den har et areal på 2,94 – 4,10&nbsp;km² (294 – 410 hektar) og et volum på inntil 24 millioner m³.

Anlegget ligger i kommunen Neuvic, ganske langt øst i departementet Corrèze. Området er en del av Limousin-regionen.

## Se også
*Liste over verdens største vannkraftverk

## Eksterne lenker
* Skjematisk oversikt over kraftverk i Dordogne-elva. Besøkt 14. januar 2012.
* Demningene i Dordogne  – EDF. Besøkt 14. januar 2012.
Gjesteforsker

**Gjesteforsker**, ev. **gjesteprofessor**, er som oftest en forsker som er faglig knyttet til en akademisk institusjon, ofte i utlandet, for et kortere tidsrom, vanligvis fra noen uker til et år (men også lengre og kortere perioder kan forekomme). Som regel er forskeren ansatt ved en annen akademisk institusjon (normalt i hjemlandet) og forskerens lønn betales av denne. Det er imidlertid vanlig at vertsinstitusjonen dekker forskjellige utgifter for gjesteforskeren/gjesteprofessoren, og stiller ulike fasiliteter til disposisjon.

Opphold ved andre akademiske institusjoner har vanligvis til formål å fremme faglig utveksling og samarbeid. For vertsinstitusjonen kan dette være en måte å knytte til seg høyt anerkjente forskere i feltet for en periode, slik at deres egne forskere og studenter kan få muligheten til å samarbeide med disse. I mange tilfeller blir man invitert til å være gjesteprofessor/gjesteforsker, og dette kan i mange tilfeller anses som en stor æresbevisning. En stilling som gjesteprofessor kan særlig ved engelskspråklige institusjoner være en form for navngitt professorat, f.eks. som *John Doe Visiting Professor of Physics*. En gjesteforsker er normalt ikke ansatt ved vertsinstitusjonen i arbeidsrettslig sammenheng, men gis tilgang til infrastruktur slik som kontor, IT-tjenester og universitetsbibliotek. 

Noen ganger kan forskere gis en slik gjesteforskertilknytning ved et universitet eller institutt over et lengre tidsrom, selv om de ikke mottar lønn fra institusjonen, dels for å få tilgang til f.eks. IT- og bibliotektjenester, dels for å inngå i et faglig fellesskap med andre akademikere, dels for å gi dem en faglig tilknytning når de publiserer vitenskapelig og dels for at institusjonen kan nyttiggjøre seg deres forskning; dette kan f.eks. gjelde pensjonerte akademikere som ikke er professor emeritus ved institusjonen eller andre akademikere som utfører forskning for egen regning, gjerne personer med visse bånd til vertsinstitusjonen i form av faglig samarbeid og eventuelt tidligere ansettelse ved institusjonen. Det kan også gjelde andre offentlig kjente fagpersoner som institusjonen ønsker å knytte til seg.
Feytdemningen

**Marèges-demningen** er en demning med vannkraftverk i Frankrike. Den er anlagt i elva La Glane, ei svært liten sideelv til vassdraget Dordogne. Demningen er en mindre buedam i betong som gir vannkraft til ***La Glane vannkraftverk*** via tunnel med i alt 221 meter fallhøyde. Herfra går vannet videre inn i Chastang-reservoaret.

Den oppdemmede *Feytsjøen* (Lac de Feyt) ligger 485 meter over havet og har et areal på mindre enn 100 hektar.

Anlegget ligger sørøst i departementet Correze nær grensen til Cantal departement. Området er en del av Limousin-regionen.

## Se også
*Liste over verdens største vannkraftverk

## Eksterne lenker
* Skjematisk oversikt over kraftverk i Dordogne-elva. Besøkt 14. januar 2012.
* Demningene i Dordogne  – EDF. Besøkt 14. januar 2012.
Världsbiblioteket

**Världsbiblioteket** er en svensk kåring av verdens 100 beste bøker, gjennomført i 1991 på initiativ av Tidningen Boken. Listen ble dannet gjennom en avstemning blant eksperter fra Svenska Akademien, Svenska Deckarakademin, bibliotekarer, litteraturvitere, forfattere og andre.

## Se også
* Verdensbiblioteket, en norsk avstemning fra 2002
Falkenhagener Feld

**Falkenhagener Feld** er en ortsteil i Berlins bydel Spandau. Den grenser til Staaken i sør, Brandenburg i vest, Hakenfelde i nord og ortsteilen Spandau i øst.

Området tilhørte Vest-Berlin under den kalde krigen og var opprinnelig dominert av store hagekolonier og landbruk. Boligbyggingen begynte på 1960-tallet og de siste utbyggingene ble gjennomført på 1990-tallet. Befolkningen har et stort innslag av tyrkiske og russiske innvandrere.

I tillegg til Falkenhagener Feld ble det i Vest-Berlin bygget ytterliger to tilsvarende blokkområder, nemlig Gropiusstadt i Neukölln og Märkisches Viertel i Reinickendorf. I Øst-Berlin ble det noe senere bygget blokkområder i Marzahn, Hohenschönhausen og Hellersdorf. Felles for disse blokkområdene er at de ligger i utkanten av byen.

Falkenseer Chausse som har navn etter byen Falkensee i Brandenburg, er områdets hovedgate, med bl.a. Richard Ermisch' boligblokker fra 1923 til 1927 i ekspresjonistisk stil. I samme gate finnes Hans Scharouns boligblokker (1935–37/40) i funksjonalistisk stil.

Gravlunden In den Kisseln på 620 dekar er Berlins største.


Fil:Berlin-Spandau Falkenseer Chaussee 274–278D.JPG|Boligblokker (Hans Scharoun)
Fil:Kisseln03.jpg|Gravlunden In den Kisseln er Berlins største
Fil:Spandau kirche stmarkus.jpg|St. Markuskirken er fra 1977 (Hans Schädel)

## Eksterne lenker
*
Bessette-demningen

**Bessette-demningen** er en demning med vannkraftverk i Frankrike. Den er anlagt i La Diège, ei venstre sideelv til øvre Dordogne-vassdraget. Demningen skaper et mindre reservoar i elven, og gir kraft til ***Bessette vannkraftverk***. Deretter går vannet videre til Chaumettes-demningen litt lengre nede i La Diège.

Anlegget ligger øst i departementet Correze mot grensen til Cantal departement. Området er en del av Limousin-regionen.

## Se også
*Liste over verdens største vannkraftverk

## Referanser


## Eksterne lenker
* Skjematisk oversikt over kraftverk i Dordogne-elva. Besøkt 14. januar 2012.
* Demningene i Dordogne  – EDF. Besøkt 14. januar 2012.
Martine Lilløy Bruun

**Martine Lilløy Bruun** (født 12. desember 1996 i Sandefjord) er en norsk skøyteløper som deltar i nasjonale og internasjonale konkurranser i hurtigløp på skøyter og representerer Sandefjord Skøiteklub.

Under Vinter-OL for ungdom 2012 i Innsbruck så tok Lilløy Bruun Norges tredje medalje i et Vinter-OL for ungdom da hun tok en bronsemedalje på 2×500 meter for jenter. Hun hadde vært syk under uttaksløpet, men ble likevel tatt med i den norske troppen på bakgrunn av tidligere resultater. I mai 2012 ble hun tildelt årets Maier-stipend.

## Personlige rekorder

## Referanser




## Eksterne lenker
* 
* 
* Profil  på Norges Skøyteforbunds nettside
*  Profil på SpeedskatingResults.com (personlige rekorder og resultater)
*  Profil på Effesport.nl (noen resultater)
*  Utøverprofil på Vinter-OL for ungdom 2012 i Innsbruck sine offisielle nettsider.
*
Argentat-demningen

**Argentat-demningen** er en demning med vannkraftverk i Frankrike. Den er anlagt i elva Dordogne. Byggingen av kraftverket og demningen startet i 1947 og var ferdig i 1952. Installert vannkrafteffekt er 48 MW i det tilknyttede ***Sablier vannkraftverk***.

Demningen er en 34 meter høy og 196 meter lang gravitasjons-buedam i betong som skaper et mindre reservoar i elven, hvor det kommer tilsig også direkte fra sideelvene La Glane og Doustre. Anlegget ligger like nedenfor Chastang-demningen.

Reservoaret har et areal på 1,06&nbsp;km² (106 hektar) og et volum på inntil 7,2 millioner m³.

Anlegget ligger i kommunen Argentat, sør i departementet Corrèze. Området er en del av regionen Nouvelle-Aquitaine.

## Se også
*Liste over verdens største vannkraftverk

## Eksterne lenker
* Skjematisk oversikt over kraftverk i Dordogne-elva. Besøkt 14. januar 2012.
* Demningene i Dordogne  – EDF. Besøkt 14. januar 2012.
Valette-demningen

**Valette-demningen** er en demning med vannkraftverk i Frankrike. Den er anlagt i den lille elva La Doustre som renner ut i elva Dordogne. Demningen er en 50 meter høy og 207 meter lang gravitasjons-buedam i betong som skaper et reservoar i elven Doustre, med 230 hektar areal og beskjedne 30.000 m3 vannmengder.

Dammen gir vann til ***Marcillac vannkraftverk*** via en tunnel/rørgate med 230 meter fallhøyde. Installert effekt er 33 MW, mens årsproduksjonen av elektrisk kraft er på 64 GWh. 

Anlegget ligger i kommunen Saint-Pardoux-la-Croisille i departementet Correze, en del av Limousin-regionen. 

## Se også
*Liste over verdens største vannkraftverk

## Eksterne lenker
* Skjematisk oversikt over kraftverk i Dordogne-elva. Besøkt 14. januar 2012.
* Demningene i Dordogne  – EDF. Besøkt 14. januar 2012.
Journal

**Journal** kan sikte til:

* Tidsskrift, publikasjon som kommer ut med regelmessige mellomrom
** Fagtidsskrift
** Vitenskapelig tidsskrift
* Protokoll
** Pasientjournal
*** Elektronisk pasientjournal

## Se også
* Arkiv
* Journalen, det kvartalsvise medlemsbladet til Oslo legeforening
Mauzac-demningen

**Mauzac-demningen** er en demning med vannkraftverk i Frankrike. Den er anlagt i elva Dordogne, like nedenfor stedet der hvor elva Vézère munner ut i Dordogne-elva fra høyre (nord). Byggingen av kraftverket og demningen startet i 1838 og var ferdig i 1843. Installert vannkrafteffekt er 13,2 MW fordelt på 6 turbiner.

Demningen er en 6 meter høy og 280 meter lang betongdam som skaper et reservoar med areal på 2,5&nbsp;km² (250 hektar) og et volum på inntil 7,5 millioner m³.

Anlegget ligger i kommunen Calès, i departementet Dordogne, en del av Limousin-regionen.

## Se også
*Liste over verdens største vannkraftverk

## Eksterne lenker
* Demningene i Dordogne  – EDF. Besøkt 14. januar 2012.
Sigurd Moe

**Sigurd Moe** (født 23. oktober 1860 i Stavanger, død 10. februar 1917) var norsk kunstmaler.  

Moe studerte malerkunst i København, men flyttet så hjem igjen til Stavanger.  Han var en av de første lokale kunstnere som etter kunststudier i utlandet slo seg ned i Stavanger og forsøkte å livnære seg der som maler.  Sammen med blant annet Per Gjemre og Bernhard Hinna tilhørte Moe kjernen av lokale malere som hentet motiv fra Jæren, før og etter århundreskiftet 1900.  

I folketellingen fra 1910 er Moe oppført som «enslig, losjerende, kunstmaler».  

Moe ga malerundervisning til Emil Abrahamsen, Per Gjemre og Ole Tjøtta.

## Referanser


## Eksterne lenker

* Hvem er hvem 1912:  Sigurd Moe. Aschehoug. Besøkt 15. januar 2012.
* Rogaland historie og ættesogelag.  *Maleri av Sigurd Moe*.  Besøkt 15. januar 2012.

## Litteratur

* 

*